Rahandusministeerium  
Suur-Ameerika 1,  
10122, Tallinn

21.03.2025

**Eesti Füsioterapeutide Liidu kaasamine käibemaksuseaduse muudatuste arutelusse**

Lugupeetud Rahandusministeeriumi esindaja!

Eesti Füsioterapeutide Liidu (edaspidi EFL) tähelepanuvälja on jõudnud plaanid Rahandusministeeriumi kavandatavatest muudatustest käibemaksuseaduses.

Eesti Lümfiteraapia Liidu kaudu on meieni on jõudnud informatsioon, et kavandatava muudatuse kohaselt saaks lümfiteraapia teenust osutada käibemaksuvabalt ka teenusepakkuja, kes ei ole tervishoiuteenuse osutaja vastavalt Tervishoiuteenuste Korraldamise Seadusele (TTKS).

Peame seda muudatust äärmiselt murettekitavaks, kuna see võib vähendada kõrgharitud spetsialistide väärtust tööturul ning tekitada ebavõrdse konkurentsiolukorra, kus piiratud väljaõppega teenusepakkujad saavad osutada tervishoiuga seotud teenuseid samadel alustel kui kõrgelt kvalifitseeritud spetsialistid. Samuti näeme selles võimalikku ohtu patsientide tervisele ja ohutusele.

Seetõttu soovime tungivalt olla kaasatud eelnõu aruteludesse ning avaldame soovi kohtuda muudatuste eest vastutavate ministeeriumi esindajatega, et arutada muudatuse võimalikke mõjusid ja leida lahendusi, mis tagaksid nii teenuse kvaliteedi kui ka tervishoiutöötajate erialase kompetentsi säilimise tööturul.

Palume teiepoolset tagasisidet ning ettepanekut võimaliku kohtumise aja osas.

Lugupidamisega

Margot Pintson  
Eesti Füsioterapeutide Liit  
Juhatuse esimees

*/allkirjastatud digitaalselt/*